Main page » MEN » Hoodies & Sweats » Printed Sweater » COMPANIEER Laurel Wreath Hooded Sweat Shirt Hoodie Sweater Jumper
JAN 8024 Organic Cotton Hooded Sweatshirt COMPANIEER Hoodie Orange Men's
Patch, Badge, COMPANIEER™ Kumba rehabilitasie projek aan pensioenarisse voorgelê - Die Kwêvoël
Kumba rehabilitasie projek aan pensioenarisse voorgelê
September 19, 2016 kwevoel
THABAZIMBI – Die Thabazimbi oud-Stryders, bestaande uit talle oorlewende Iscor/Kumba werkers en pensioenarisse van Thabazimbi Ysterertsmyn, het Saterdag 10 September hulle jaarlikse funksie aangebied.
Paul Fouché, huidige mynbestuurder, het tydens die geleentheid genoem dat Kumba besig is om as deel van die rehabilitasie van die myn, die ingang na die myn te restoreer en werk daarvan te maak dat sekere geboue en toerusting bewaar sal bly as hul deel om mynbou-toerisme, te bevorder.
Die wet vereis dat as ‘n mynmaatskappy sluit, moet selfs die geboue afgebreek word indien dit dalk leeg sou staan. Hier is genoem dat Kumba in gesprek met Thabazimbi Munisipaliteit is om maniere te vind om die geboue ten beste aan te wend. Fouché het dit genoem dat van die oud-werkers en pensioenarisse wat afbetaal moes word toe die myn gesluit het, en dalk nog nie nuwe werk kon kry nie, hopelik by hierdie projekte betrek kan word om hul inkomste aan te vul.
Behalwe dat die rehabilitasie oor twintig jaar sal strek sal hierdie proses in verskillende fases aangepak word. So sal die aanleg eers oor vyf jaar afgetakel word. Fouché het egter genoem dat Kumba steeds hoop dat die myn verkoop kan word voordat hierdie stadium bereik word.
Die oud-Stryders sal weer volgende jaar, gedurende die tweede naweek in September, hul jaarlikse byeenkoms hou.
Gesellig tydens die oud-Stryders se funksie is op die foto voor van links: Fransie Erasmus, Ina Theron, Tienie Potgieter en Enna Joubert. Agter: Johanna Vorster. Lulu Steenkamp. Nellie Pieterse, Florence van Dyk en Bettie Richter.
Die oud-Stryders is voor van links Sussie du Plessis, Florence van Dyk, Marthie Theron en Lenie Jacobs. Agter: Peet du Plessis en Kobus Jacobs.
Gesellig op die foto van links Stoffel en Magda Pretorius, Hester en Dolf Nel en Pietie Terblanche.
Flip en Susan du Preez en Anna en Auther Fulls het ook die oud-Stryders funksie bygewoon.
Gesellig op die foto is van links Sarah en Chris Klopper, Chris Els en Neels Kramer.
Sophie Maritz, Hannetjie Pelser, Kiewiet en Braam Pistorius, Piet en Ems Strydom tydens die oud-Stryders funksie.
Gesellig saam voor van links Pieter en Annette Bezuidenhout en Radie en Brigitte van Wyk. Agter: Kobus en Annatjie Muller, Paul en Stephanie Fouché en Frik en Hester Botha.
Die bestuur van die Thabazimbi oud-Stryders klub (voorheen die Yskor pensioenarisklub) is dieselfde as verlede jaar. Hulle is voor van links Frik Botha, finansies, Kobus Muller, voorsitter, en Peet van Rensburg kommunikasie. Agter van links Hester Botha, Annatjie Muller en Sannie van Rensburg.
Gesellig saam is Hilda en Neville Remy, Marieta en Attie Bean, Sannie en Peet van Rensburg en Gerrie en Wendy de Wet. Dit was ook met leedwese dat die nuus verneem is dat Gerrie de Wet die Sondagoggend na die geleentheid aan ‘n hartaanval gesterf het.
← Getoë Thaba inwoner sterf skielik
“Get your game on” bring fondse in vir spesiale skool →